58. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 87 της 16/22 Μαρτ. 1993 (ΦΕΚ Α΄ 37)  Οργάνωση και Αρμοδιότητες των Περιφερειακών Διευθύνσεων Υπηρεσιών Υγείας. Έχοντας υπόψη: 1.Τις διατάξεις του άρθρου 3 του Ν. 2071/1992 «Εκσυγχρονισμός και Οργάνωση συστήματος Υγείας» (ΦΕΚ 123/Α). 2.Το άρθρο 29Α του Ν. 1558/1985, όπως προσετέθη με το άρθρο 27 του Ν. 2081/1992, με το οποίο καθορίζεται έλεγχος των δαπανών που προκαλούν οι κανονιστικές διοικητικές πράξεις (ΦΕΚ 154 τ.Α΄/1992). 3.Το άρθρο μόνο του Π.Δ/τος 370/92 (ΦΕΚ 187Α/2.12.92) «Διαίρεση της χώρας σε Υγειονομικές Περιφέρειες». 4.Την αριθ. Υ. 1938/11.12.92 (ΦΕΚ 727 τ.Β΄/92) απόφαση του Πρωθυπουργού και Υπουργού Υγείας, Πρόνοιας και Κοινωνικών Ασφαλίσεων «Ανάθεση αρμοδιοτήτων στον Υφυπουργό Υγείας, Πρόνοιας και Κοινωνικών Ασφαλίσεων Ν. Αναστασόπουλο». 5.Το γεγονός ότι από τις διατάξεις του παρόντος Π.Δ/τος, δεν προκαλείται δαπάνη σε βάρος του Κρατικού Προϋπολογισμού. 6.Την αριθ. 32/1993 γνωμοδότηση του Συμβουλίου της Επικρατείας, με πρόταση των Υπουργών Προεδρίας της Κυβέρνησης, Εσωτερικών και του Υφυπουργού Υγείας, Πρόνοιας και Κοινωνικών Ασφαλίσεων, αποφασίζουμε: Άρθρο 1 Οργάνωση 1.Οι Περιφερειακές Διευθύνσεις Υπηρεσιών Υγείας, που ιδρύθηκαν με την παρ. 1 του άρθρου 3 του Ν. 2071/1992, στις έδρες των Υγειονομικών Περιφερειών, που ορίσθηκαν με το άρθρο μόνο του Π.Δ/τος 370/92 (ΦΕΚ 187 Α΄/2.12.92), είναι υπηρεσίες διανομαρχιακού επιπέδου. 2.Καθήκοντα Προϊσταμένου Περιφερειακής Διεύθυνσης Υπηρεσιών Υγείας ασκεί Διευθυντής Α΄ ή Β΄ βαθμού του κλάδου ΠΕ Κοινωνικής Ιατρικής και Υγειονολόγων ή ΠΕ Ιατρών ή ΠΕ Ιατρών Ε.Σ.Υ. ή ΠΕ Ιατρών Υγειονομικών Σταθμών. Άρθρο 2 Χωρική Αρμοδιότητα των Περιφερειακών Διευθύνσεων Υπηρεσιών Υγείας Η χωρική αρμοδιότητα των Περιφερειακών Διευθύνσεων Υπηρεσιών Υγείας συμπίπτει με τα όρια του Υγειονομικών Περιφερειών, όπως αυτά έχουν καθορισθεί με το άρθρο 1 του Π.Δ/τος 370/1992 και είναι τα εξής: 1.Η της Ανατολικής Μακεδονίας και Θράκης με έδρα την Κομοτηνή στους νομούς Έβρου, Ροδόπης, Ξάνθης, Δράμας και Καβάλας. 2.Η της Κεντρικής Μακεδονίας με έδρα τη Θεσσαλονίκη στους νομούς Σερρών, Θεσσαλονίκης, Χαλκιδικής, Κιλκίς, Πέλλας, Ημαθίας και Πιερίας. 3.Η της Δυτικής Μακεδονίας με έδρα την Κοζάνη στους νομούς Φλώρινας, Κοζάνης, Καστοριάς και Γρεβενών. 4.Η της Ηπείρου με έδρα τα Ιωάννινα στους νομούς Ιωαννίνων, Άρτας, Θεσπρωτίας και Πρέβεζας. 5.Η της Θεσσαλίας με έδρα τη Λάρισα στους νομούς Λάρισας, Μαγνησίας, Τρικάλων και Καρδίτσας. 6.Η της Ιονίων Νήσων με έδρα την Κέρκυρα στους νομούς Κέρκυρας, Λευκάδας, Κεφαλληνίας και Ζακύνθου. 7.Η της Δυτικής Ελλάδας με έδρα την Πάτρα στους νομούς Αιτωλοακαρνανίας, Αχαΐας και Ηλείας. 8.Η της Στερεάς Ελλάδας με έδρα τη Λαμία στους νομούς Φθιώτιδος, Ευρυτανίας, Φωκίδας, Βοιωτίας και Εύβοιας. 9.Η της Αττικής με έδρα την Αθήνα στο νομό Αττικής. 10.Η της Πελοποννήσου με έδρα την Τρίπολη στους νομούς Κορινθίας, Αργολίδας, Αρκαδίας, Μεσσηνίας και Λακωνίας. 11.Η της Βορείου Αιγαίου με έδρα τη Μυτιλήνη στους νομούς Λέσβου, Χίου και Σάμου. 12.Η της Νοτίου Αιγαίου με έδρα την Ερμούπολη στους νομούς Κυκλάδων και Δωδεκαννήσου και 13.Η της Κρήτης με έδρα το Ηράκλειο στους νομούς Χανίων, Ρεθύμνης Ηρακλείου και Λασιθίου. Άρθρο 3 Αρμοδιότητες Κάθε Περιφερειακή Διεύθυνση Υπηρεσιών Υγείας έχει τις κατωτέρω αρμοδιότητες: 1.Εποπτεύει και συντονίζει το έργο όλων των φορέων Υγείας οιαδήποτε νομικής μορφής αρμοδιότητας του Υπουργείου Υγείας, Πρόνοιας και Κοινωνικών Ασφαλίσεων. 2.Μεριμνά, για τη μελέτη και αξιολόγηση των στοιχείων χωροταξικής κατανομής και λειτουργίας των φορέων υγείας. 3.Εισηγείται στο Υπουργείο Υγείας, Πρόνοιας και Κοιν. Ασφαλίσεων, ρυθμίσεις κατάλληλες, για την πληρέστερη και αποδοτικότερη παροχή υπηρεσιών υγείας στους κατοίκους της περιφέρειας. 4.Υποβάλλει στον Υπουργό Υγείας, Πρόνοιας και Κοιν. Ασφαλίσεων, προτάσεις για την έκδοση, αναμόρφωση και τροποποίηση των Οργανισμών των Νοσηλευτικών Ιδρυμάτων, που υπάγονται στην αρμοδιότητά της. 5.Αποφασίζει για τον καθορισμό επισκέψεων γιατρών ορισμένων ειδικοτήτων των Νοσοκομείων της Υγειονομικής Περιφέρειας, σε Νοσοκομεία - Κέντρα Υγείας ή Κέντρα Υγείας που δεν διαθέτουν γιατρούς των ειδικοτήτων αυτών, όταν τυχόν υπάρχει διαφωνία των Δ.Σ. των εν λόγω Νοσοκομείων τα οποία βρίσκονται σε διαφορετικούς νόμους της ίδιας Υγειονομικής Περιφέρειας.  (Αντί για τη σελ.38,165) Σελ. 38,165(α) Τεύχος 1302 Σελ. 53 Υπουργείο Υγείας και Πρόνοιας 35.Α.αα.58    6.Παρακολουθεί τα έργα, που εκτελούνται στην περιφέρεια, εισηγείται νέα προγράμματα, τροποποιήσεις και αναθεωρήσεις εκτελουμένων έργων, από πιστώσεις προγραμμάτων δημοσίων επενδύσεων ή από πιστώσεις άλλων προγραμμάτων στον τομέα υγείας. Άρθρο 4 Συμμετοχή Προϊσταμένου στα Συμβούλια Ο Προϊστάμενος της Περιφερειακής Διεύθυνσης Υπηρεσιών Υγείας, σύμφωνα με τα οριζόμενα στις παραγράφους 1 του άρθρου 10 και 2 του άρθρου 67 του Ν. 2071/1992, συμμετέχει ως Πρόεδρος του ΠΕΣΥ και ως μέλος του Δευτεροβαθμίου Συμβουλίου επιλογής Ιατρικού και Οδοντιατρικού προσωπικού των νοσηλευτικών ιδρυμάτων της περιφέρειάς του αντίστοιχα. Άρθρο 5 Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως.   